
En UI effekt, der er blevet meget populær og bruges på mange websites, er en "sticky menu".

En "sticky menu" er en navigationsmenu, der som udgangspunkt er placeret mellem andet indhold på websiden, men som hopper ud og "klistrer" sig til toppen af skærmen, når websiden scrolles ned, således at menuen altid forbliver synlig.

Formålet med at tilføje en "sticky" effekt til din navigationsmenu er at højne brugervenligheden, da menuen altid er synlig og klikbar, lige meget hvor på websiden, en bruger befinder sig.

En sådan effekt kan ikke alene laves med CSS, men kræver også lidt JavaScript.
Denne tutorial vil forklare den bagvedliggende teknik og trin for trin vise dig, hvordan du laver en "sticky menu".

[bookmark: _skkgc0b3cz]HTML
HTML-strukturen skal ikke udformes på nogen bestemt måde for at få effekten til at virke. Det afgørende er, at menuen har en id, som gør det muligt at vælge den med JavaScript.

I eksemplet herunder benyttes en standard menustruktur bestående af et <nav> element, som indeholder en unordered liste.

Bemærk at <nav> elementet både har en id og class attribute. Id'en benyttes som hook til JavaScript, mens class'en benyttes til CSS styling. 
I moderne webdesign er det nemlig "best practice" ikke at benytte id'er til CSS styling - bl.a. på grund af CSS specificity.

HTML:
	<nav id="menu" class="menu">
  <ul>
    <li>Home</li>
    <li>About</li>
    <li>Contact</li>
  </ul>
</nav>



[bookmark: _twxwv6ciax01]CSS
Herunder ser du den CSS kode, der udgør standard-stylingen til menuen . Det vil sige den styling, der er gældende for menuen, når websiden IKKE scrolles.

CSS:
	.menu{
  background-color: green;
  color: white;
}
.menu ul {
  display: flex;
}
.menu li {
  padding: 10px 20px;
}




Når websiden scrolles, skal menuen klistre til toppen af skærmen. Det gør du ved at ændre CSS stylingen for menuen med følgende kode.

CSS:
	.sticky {
  position: fixed;
  top: 0;
  width: 100%;
}



[bookmark: _z9cqfl55ktol]JavaScript
CSS-koden fra det sidste eksempel skal aktiveres dynamisk, når menuen når toppen af websiden ved scroll.
Det kan ikke gøres med CSS, men kræver JavaScript.

[bookmark: _1al4tlhztba1]Onscroll
Denne property aktiveres, hver gang der scrolles. I dette eksempel kaldes funktionen toggleCSS, når der scrolles.
Funktionen eksisterer ikke endnu, men bliver tilføjet om lidt.

Javascript:
	 window.onscroll = function() {
  toggleCSS();
};



[bookmark: _jhe4zbqp8bq9]QuerySelector
Den næste opgave er at vælge den menu, som skal have tilføjet ekstra CSS, når der scrolles. Resultatet gemmes i variablen menu.

Javascript:
	var menu = document.querySelector("#menu");



[bookmark: _vsl0vp2m54as]OffsetTop
Varablen menu benyttes med offsetTop til at bestemme menuens position på den lodrette akse. Resultatet gemmes i variablen menuPosition.

Javascript:
	var menuPosition = menu.offsetTop;



[bookmark: _r3y0tkabs9sd]ClassList
Til sidst oprettes funktionen toggleCSS(), der kaldes, når der scrolles.
Den tester om værdien af pageYOffset er større end eller lig med værdien af variablen menuPosition. I så fald tilføjes CSS en class ved navn 'sticky'.

Under afsnittet om CSS kan du se, hvad den skal indeholde af properties / values.

Javascript:
	function toggleCSS() {
  if (window.pageYOffset >= menuPosition) {
    menu.classList.add("sticky")
  } else {
    menu.classList.remove("sticky");
  }
}

